02/Sv. 15 Službeni list Europske unije 69 31995R1644 7.7.1995. SLUŽBENI LIST EUROPSKIH ZAJEDNICA L 156/3 UREDBA VIJEĆA (EZ) br. 1644/95 od 29. lipnja 1995. o utvrđivanju autonomnih carinskih stopa koje se nakon pristupanja Austrije, Finske i Švedske primjenjuju na novinski papir, u svicima ili listovima, koji je obuhvaćen oznakama KN 4801 00 10 i 4801 00 90 VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 113., uzimajući u obzir prijedlog Komisije, budući da u skladu s člankom 2. Akta o pristupanju iz 1994., Austrija, Finska i Švedska od 1. siječnja 1995. primjenjuju Zajedničku carinsku tarifu; budući da nakon što je Vijeće na sastanku 8. veljače 1995. odobrilo otvaranje pregovora prema članku XXIV. stavku 6. Općeg sporazuma o carinama i trgovini iz 1994., (GATT iz 1994.), kako bi se riješili slučajevi gdje primjena Zajedničke carinske tarife u novim državama članicama dovodi do izmjene ili povlačenja tarifnih koncesija koje su te države ranije odobrile; budući da je primjena Zajedničke carinske tarife u novim drža- vama članicama dovela do sniženja nekih uvoznih carina i povećanja nekih drugih carina; budući da do sklapanja globalnog sporazuma na temelju prego- vora između Zajednice i trećih zemalja, prikladno je primjenji- vati autonomne mjere namijenjene ublažavanju štetnog učinka proširenja na određen izvoz iz trećih zemalja; budući da se mjerama koje se primjenjuju ne dovode u pitanje rezultati pregovora koji su u tijeku prema članku XXIV. stavku 6. GATT-a iz 1994. te se ne prejudicira namjera Zajednice da sklopi sporazum u kojem je uzet u obzir globalni učinak proši- renja na trgovinu s trećim zemljama; budući da je u tom kontekstu prikladno na autonomnoj osnovi ubrzati sniženje carine na 0% koje je već predviđeno za novinski papir, u svicima ili listovima koji je obuhvaćen oznakama KN 4801 00 10 i 4801 00 90, DONIJELO JE OVU UREDBU: Članak 1. U Prilogu se određuju autonomne carinske stope za novinski papir, u svicima ili listovima koji je obuhvaćen oznakama KN 4801 00 10 i 4801 00 90. Članak 2. Ova Uredba stupa na snagu dan nakon objave u Službenom listu Europskih zajednica. Članak 3. Autonomne carinske stope koje su određene ovom Uredbom primjenjuju se sve dok Vijeće kvalificiranom većinom ne odluči da su pregovori koji se vode prema članku XXIV. stavku 6. GATT-a iz 1994. s Kanadom zaključeni. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Luxembourgu 29. lipnja 1995. Za Vijeće Predsjednik J. BARROT